Attilio Ariosti

Dr **Attilio Ariosti** (* 5. Novämber 1666 z Bologna; † August 1729 z London) isch en italiänische Komponist im Barock gsi.

## Lääbe
Dr Attilio Ariosti het Gsang, Giige, Orgle und Komposizioon gleert. 1688 isch er in s Chloster vom Serviteorde z Bologna iidräte. 1692 isch er zum Diakon gweiht worde und isch Organist an S. Maria dei Servi, dr Chille vo sim Orde gsi. Er het Oratorie afo schriibe (*La passione* 1693 z Modena und *S. Radegonda reina di Francia* 1694, Bologna) und 1697 isch si ersti Opere *Tirsi* z Venedig ufgfüert worde. Vo 1697 bis 1703 isch er Hoofkomponist am Hoof vo dr Sophie Charlottes, *Lietzenburg*, bi Berlin worde. Dört het er d Opere *La fede ne tradimenti*, *L'inganno, vinto della costanza* und *Mars und Irene* komponiert und Arie, Kantate und Kammerkonzärt. Er isch denn churzi Zit am Hoof vo Anjou aagstellt gsi und zwüsche 1703 und 1709 het er für e Kaiser Joseph I. gschafft, wo dr ööstriichisch Generalagänt für Italie gsi isch.

Noch 1715 het er groossi Erfolg in Bariis und London ghaa. Z London isch er mit em Händel  und em Giovanni Bononcini Mitgliid vo dr Royal Academy of Music gsi, wo italiänischi Opere ufgfüert het. 

## Dr Giovanni Battista Ariosti
Si jünger Brueder Giovanni Battista Ariosti (* 1668) isch au im Serviteorde gsi und het Muusigunderricht gee. 1686 het er e Leerbuech, *Modo facile di suonare il sistro* für en Art Gloggespiil veröffentligt.

## Wärk
Dr Ariosti het öbbe 25 Opere gschriibe, noch Vorbilder vo Opere vom Jean-Baptiste Lully und Alessandro Scarlatti.

***Opere**
***Tirsi*, zämme mit em Antonio Lotti und Antonio Caldara, Libretto vom Apostolo Zeno (Venedig 1696)
***Erfile*, Libretto vom Giambattista Neri (Venedig 1697)
***Atys o L'inganno vinto dalla costanza*, ländligs Drama, Libretto vom Ortensio Mauro (Berlin 1700)
***La fede ne' tradimenti*, Libretto vom Gerolamo Gigli (Berlin 1701)
***Le Fantome Amoreux*, Äiakter, Libretto vom Ortensio Mauro (Berlin 1701)
***La più gloriosa fatica di Ercole*, Libretto vom Pietro Antonio Bernardoni (Wien 1703)
***[[Mars]] und [[Eirene (Mythologie)|Irene]]*, Singspiil, Libretto vom Christian Reuter (Berlin 1703)
***Il bene dal male* (Wien 1704)
***I gloriosi presagi di [[Publius Cornelius Scipio Africanus Major|Scipione Africano]]*, Libretto vom Donato Cupeda (Wien 1704)
***Marte placato*, Libretto vom Pietro Antonio Bernardoni (Wien 1704)
***Il Danubio consolato*, Libretto vom Pietro Antonio Bernardoni (Wien 1707)
***La gara delle antiche eroine ne' Campi Elisi*, Libretto vom Silvio Stampiglia (Wien 1707)
***Amor tra nemici*, Libretto vom Pietro Antonio Bernardoni (Berlin 1708, als *Almahide* London 1710)
***La Placidia*, Libretto vom Pietro Antonio Bernardoni (Wien 1709)
***Tito Manilo*, Libretto evtl. vom Nicola Francesco Haym (London 1717)
***Caio Marzio Coriolano*, Libretto vom Nicola Francesco Haym noch em Pietro Pariati (London 1723)
***Il Vespasiano*, Libretto vom Nicola Francesco Haym noch em Giulio Cesare Corradi (London 1724)
***Aquilio consolo* – vom Friedrich Chrysander em Ariosti zuegschriibe (London 1724)
***[[Artaserse]]*, Libretto vom Nicola Francesco Haym nach Apostolo Zeno und Pietro Pariati (London 1724)
***Dario*, Libretto noch em Francesco Silvani (London 1725)
***Lucio Vero, imperator di Roma*, Libretto noch em Apostolo Zeno (London 1727)
***Teuzzone*, Libretto noch em Apostolo Zeno (London 1727)

***Ballettmuusig**
***La Festa del [[Hymenaios|Hymeneo]]*, Libretto vom Ortensio Mauro (Berlin 1700)

***Oratorie**
***La Passione*, Libretto vom Cam. Arnoldi (Modena 1693, Wien 1694)
***Radegonde (Santa Rodegonda), regina di Francia*, Libretto vom Giambattista Taroni (Bologna 1694)
***Le profezie di Eliseo nell'assedio di Samaria*, Libretto vom Giambattista Neri (Bologna 1704)
***La madre de Maccabei* (Wien 1704)
***Nabucodonosor*, Libretto vom Pietro Antonio Bernardoni (Bologna 1706)

***Instrumentalmuusig**
***Divertimenti da Camera* für Violine und Violoncello (1695, Bologna)
** 57 Sätz für Viola d'amore, wo under em Ditel *„Recueil de Pièces pour la Viol d'Amour“* erschiine si.

## Litratuur
* Beatrice Barazzoni: *Le cantate da camera di Attilio Ariosti (1666–1729).* Aracne 2007, ISBN 88-548-1385-0.

## Weblingg

*